मोटरसाइकिल का प्रयोग अब भारत में दो प्रकार के लोग कर रहे हैं। इसमें एक तो वो हैं जो रोजमर्रा का काम पूरा करने के लिए राइडिंग करते हैं तथा दूसरे वो हैं जो फन के लिए राइड करते हैं। आज यहां पर हम जिस राइडिंग की बात करने जा रहे हैं वो पूरी तरह से फन से जुड़ा हुआ है। आज हम आपको यहां पर एक ऐसी मोटरसाइकिल से रूबरू करवाते हैं जो कि पूरी दुनिया में अपने इंथ्यूजियाज्म के लिए जानी जाती है। हम आपको यहां करवाने जा रहे नई KTM 390 DUKE। इस मोटरसाइकिल का इतिहास बहुत पुराना नहीं पर इसका इंथ्यूजियाज्म पूरी दुनिया में बाइक प्रेमियों के दिलों में धड़क रही है। 2012 के मिलन ऑटो शो से अपने सफर के शुरुआत करने वाली 390 ड्यूक अब नए रूप व स्वरूप में लॉन्च हो चुकी है। 2017 तक आते-आते यह मोटरसाइकिल बहुत आधुनिक शक्तिशाली बन गई है। आइए आपको ले चलते हैं पुणे के चाकन स्थित बजाज प्लांट में जहां के टेस्टिंग ट्रैक पर हम इस मोटरसाइकिल को चलाने जा रहे हैं।